Thamaz Gamkrelidze

Thamaz Gamkrelidze (vene Тама́з Валериа́нович Гамкрели́дзе, gruusia თამაზ გამყრელიძე; 23. oktoober 1929 Khuthaisi – 10. veebruar 2021) oli gruusia lingvist, orientalist ja indoeuropeist. 

Ta oli Gruusia Teaduste Akadeemia aupresident. Ta on avaldanud töid indoeuroopa keeleteaduse, vanade keelte, teoreetilise lingvistika ja kartveloloogia alal. 1972. aastal avaldas ta koos Vjatšeslav Vsevolodovitš Ivanoviga nn glotaalteooria. Tal on uurimusi hetiitidest.

 Haridus- ja töökäik
Gamkrelidze lõpetas 1952. aastal Thbilisi Riikliku Ülikooli idamaade teaduskonna. Pärast ülikooli lõpetamist astus Gamkrelidze aspirantuuri vana-idamaade keelte erialale. 1956. aastal kaitses ta filoloogiakandidaadi kraadi väitekirjaga "Неиндоевропейские элементы хеттского языка" ja 1962. aastal (kinnitati 1963) filoloogiadoktori kraadi väitekirjaga "Хеттский язык и ларингальная теория". 1965. aastal sai Gamkrelidze professoriks.

pisi|Gruusia TA peahoone Thbilisis   
Aastatel 1953–1960 töötas ta Gruusia NSV TA keeleteaduse instituudis ja 1960–2008 Thbilisi ülikooli strukturaalse ja rakenduslingvistika kateedri juhatajana. Aastatel 1973–2005 töötas Gamkrelidze
Gruusia TA Tsereteli-nimelise orientaalinstituudi direktorina. 2010. aastast kuulub instituut Ilia Riikliku Ülikooli koosseisu. Gamkrelidze on instituudi teadusnõukogu esimees.

Lühikest aega oli Gamkrelidze Thbilisi riikliku ülikooli rektor (1991. aasta augustist novembrini).
Aastatel 2005–2013 oli ta Gruusia Teaduste Akadeemia president. 2013. aastal valiti Gamkrelidze Gruusia TA aupresidendiks.

Ta oli aastatel 1988–1994 ajakirja Voprossõ Jazõkoznanija peatoimetaja.

 Gamkrelidze Tallinnas 
XI rahvusvaheline foneetikakongress peeti Tallinnas 1987. aasta augustis. Üle 700 osavõtjaga kongressi president oli Thamaz Gamkrelidze.

Tunnustus
1971 – valiti Ameerika Lingvistika Ühingu auliikmeks
1988 – Lenini preemia (koos V. V. Ivanoviga 1984. aastal ilmunud monograafia "Indoeuroopa keel ja indoeurooplased" eest)
2000 – Tbilisi aukodanik

 Valitud teadusakadeemiate liikmeks
1967 – Gruusia NSV Teaduste Akadeemia korrespondentliige
1974 – Gruusia NSV Teaduste Akadeemia akadeemik
1978 – Ameerika Kunstide ja Teaduste Akadeemia (välisliige)
1979 – Briti Akadeemia (välisliige)
1979 – NSV Liidu Teaduste Akadeemia korrespondentliige 
1984 – NSV Liidu Teaduste Akadeemia akadeemik keeleteaduse erialal (alates 1991 Venemaa Teaduste Akadeemia akadeemik)
1983 – Austria Teaduste Akadeemia (välisliige)
1988 – Saksimaa Teaduste Akadeemia Leipzigis (välisliige)
2006 – USA Rahvuslik Teaduste Akadeemia (välisliige)
2006 – Academia Europaea (liige)
2006 – World Academy of Art and Science (liige)
2007 – Ungari Teaduste Akadeemia (välisliige)
2008 – Läti Teaduste Akadeemia (välisliige)

Ta on valitud ka mitme Lääne ülikooli audoktoriks.

 Publikatsioonid 
 Гамкрелидзе Т. В., Иванов Вяч. Вс. Индоевропейский язык и индоевропейцы: Реконструкция и историко-типологический анализ праязыка и протокультуры. В 2 тт , Тбилиси, Изд-во Тбилисского ун-та|, 1984
 Алфавитное письмо и древнегрузинская письменность (Типология и происхождение алфавитных систем письма). – Тбилиси, 1989.
 The Akkado-Hittite syllabary and the problem of the origin of the Hittite script, "Archiv Orientalni" (vol. 29). 1960.
 Anatolian languages and the problem of Indo-European migration to Asia Minor, Studies in General and Oriental Linguistics. – Tokyo, 1970.
 Indo-European language and Indoeuropeans (vols. I–II). – Berlin / New York, 1994–1995 (koos V. V. Ivanoviga)

Isiklikku
Thamaz Gamkrelidze vend on matemaatik Revaz Gamkrelidze.

Viited

Kategooria:Gruusia teadlased
Kategooria:Lenini preemia laureaadid
Kategooria:Keeleteadlased
Kategooria:Sündinud 1929
Kategooria:Surnud 2021